ब्याजदरको कुरा गर्दा हामी वाणिज्य बैंकभन्दा तल छौं । विकास बैंकले १३ प्रतिशतमा कर्जा प्रवाह गरेको छ । दुईदेखि पाँच प्रतिशतमा प्रिमियम संकलन गर्दै आएका छौं भने मुद्दती निक्षेपमा साढे १२ प्रतिशतसम्म ब्याजदर निर्धारण गरिएको छ । बैंकमा ३० देखि ३५ प्रतिशत संस्थागत निक्षेप छ भने अन्य सबै आम सर्वसाधारण बचतकर्ता नै हुन् । बैंकमा दुई÷तीन करोडसम्मका निक्षेपकर्ता छन् । ठूला निक्षेपकर्ता त्यति छैनन् । यसमा हामी मौद्रिक नीतिले दिएको सीमाभन्दा तल छौं । नीतिले ४५ प्रतिशतभन्दा माथि संस्थागत निक्षेपकर्ता हुन नहुने व्यवस्था गरेको छ । राष्ट्र बैंकबाट प्राप्त १० करोड नै हाम्रो ठूलो पुँजी हो । अरु निक्षेप त सबै छरिएको पुँजी हो ।
